open-index/open-wikipedia-markdown huggingface dataset:
الريس فى حساب

## المثل
الريس فى حساب و النوتى فى حساب

## معنى المثل

ربان المركب و الملاح. يعنى شخصين لهم وجهة نظر مختلفه و كل واحد فيهم مش دريان التانى عايز او قصده إيه.

## امثال مشابهه
* المركب اللى ليها ريسين تغرق

## امثال مضاده

تصنيف:امثال شعبيه
تصنيف:امثال شعبيه حرف ر
زى المزين

## المثل
زى المزين ببطقطق المقص

## معنى المثل

المزين هو الحلاق. و المعنى إنه زى الحلاق لما ييجى له زبون أقرع فيقعد يحرك المقص فوق دماغه و يسمعه صوته، عشان يوهمه إن فى راسه شعر محتاج يتقص فيفرحه عشان يزود فى الأجره. بيتضرب علا الشخص اللى بيوهم الهبل و يخليهم يصدقو حاجه بكدبه تفرحهم عشان ياخد منهم حاجه.

تصنيف:امثال شعبيه
تصنيف:امثال شعبيه حرف ز
يا قلب يا كتاكت

## المثل
يا قلب يا كتكت ياما تشوف و ياماتسكت

## نوع المثل
كسره وهي نوع من الشعر الحجازي

## معني المثل

كتكت فى المثل . تعنى الصغير وهي مصدر من مصادر كلمه كتكوت ( فرخ الدجاج)
والمعنى انك ياصغير (القلب ) هتشوف كثير وبرضو هتسكت كثير عن اشياء شفتها
.

## قصه المثل
ان رجل راى فعله مشينه من كبير الاعيان فى الحي ولم يستطع الافصاح عنها خوفاً
فقال هذا المثل مخاطباً قلبه الضعيف

## امثال مشابهه
* يا قلب يا كتكت إسمع الكلام و اسكت
* يا قلب يا كتكت يا ما أنت شايف و بتسكت
* يا قلبي يا كتاكت يلي مستحمل الناس وساكت

تصنيف:امثال شعبيه
تصنيف:امثال شعبيه حرف ي
التنا ولا الغنا

## المثل
التنا ولا الغنا

## معنى المثل

التَنا مقصود بيه الاصل الكويس. يعنى اللى عايز يتجوز او يعاشر شخص لازم يختار الاصل الطيب عن الفلوس و الثروه اللى بيملكها الشخص ده.
**قبل ماتناسب حاسب** و ياللى عايز تتجوز ***إختار لإبنك خال***

تصنيف:امثال شعبيه
تصنيف:امثال شعبيه حرف ز
سلاح

تصغير|200بك|يسار

**السلاح** هوه اداه بيستعملها انسان بغرض الصيد للحيوان او الدفاع و التهديد او مهاجمة او اذية انسان تانى .البشر ابتدو يستعملو الاسلحه من ازمان قديمه قوى و من اقدم البقايا اللى سابها الانسان الاول هيا الاسلحه المعموله من الاحجار.

تصنيف:اسلحه
ليسا جيرارد

left|thumb

**ليسا چيرارد**  (من مواليد 12 ابريل. 1961) هى مغنيه و ملحنه موسيقيه استراليّه اللى إتشهرت فى جروپ Dead Can Dance مع صاحبها اللى كان بيغنّى فى الجروپ, Brendan Perry.

ليسا جيرارد كسبت جايزة جولدن جلوب *Golden Globe* و إترشحت لجايزة اوسكار عن فيلم Gladiator, سنة 2000, اللى كانت بتشارك فيه مع هانز تسيمير *Hans Zimmer*.

## صوتها
ليسا چيرارد صوتها كونترالتو *contralto*.
مساحة صوتها إتوصفت قبل كده انها غنيه, هايل, مميز, عميث, غامق و حزين. مساحة صوتها بين كونترالتو و ميدزو-سوپرانو *mezzo-soprano* فى أغانى زى, The Host of Seraphim, Elegy و Space Weaver.

فى أغانى تانيه, Sanvean و ,Sacrifice, Lament هى بتغنّى فى طبقة الكونترالتو الواطيه.

## نوتات

تصنيف:موسيقيين اوستراليين
تصنيف:مغنيين اوستراليين
تصنيف:مواليد 1961
عيش

200px|thumb|left|عيش

**عيش** يعنى نوع من انواع الاكل الاساسى عند شعوب كتير و يتم عمله من دقيق و مايه بعد عجنهم و يتم خبزهم، العيش غالبن  يدخل فى تكوينه خميرة بيره و ملح و مواد دهنيه و كمان ممكن يتضاف له مكونات تانيه تختلف حسب البلد زى لبن و بيض و سكر و بهارات و فواكه (زى زبيب) و خضار (زى بصل و توم) و مكسرات.

العيش نوع من اقدم انواع الاكل اللى ابتدا الانسان يعملها من عصور قبل التاريخ ، و تحديدن فى العصر الحجرى الجديد.

العيش يتعمل فى الغالب من قمح، لكن فى مناطق كتيره فى العالم  بتستعمل حبوب تانيه فى عمل عيش زى دره و حلبه (عيش بتاو او مرحرح فى مصر)

العيش فى بعض مناطق الخليج، زى المنطقه الشرقيه فى السعوديه، يطلق ع الرز.

## مصادر

تصنيف:اكل
سفينه

[thumb|333px|السفينه [ايطاليا|الطاليانيه اميريجو فاسبوتشى فى مينا نيو يورك سنة 1976]]

**السفينه** هى عباره عن وسيلة نقل بتعوم على وش المايه و الفرق بينها و بين المركب هوه الحجم المراكب غالبا بتبقا اكبر فى الحجم و الحموله م المراكب.
السفن بتعوم فى ماية المحيطات ، البحور ، الانهار و البحيرات و لاغراض كتيره زى نقل الناس و البضايع ، صيد السمك ، الترفيه و لاغراض عسكريه فى الحروب كمان.
## التاريخ

ابتدا المصريين القدام يصنعو سفن م الخشب من اكتر من 5000 سنه و مش بس كانو بيستعملوها فى النيل دا كمان قدرو يوصلو و يتاجرو مع شعوب البحر المتوسط و خصوصا على سواحل لبنان و فى الناحية التانيه لحد سواحل بلاد بونت (بيعتقد انها الصومال دلوقتى).
على سنة 1200 (ق ع ح) كان اليونانيين و الفينيقيين ابتدو يصنعو سفن اقوى و اكبر م المراكب المصريه (بيوصل طول الواحده ل30 متر)و سيطرو على طرق التجاره فى البحر المتوسط.

## سفن مشهوره
* تايتانيك اشهر سفينه فى العالم و خصوصا بسبب الاساطير اللى اتكتبت عنها و الفيلم اللى اتعمل بإسمها.
* سانتا ماريا و نينيا و بينتا (التلات سفن لكريستوفر كولومبوس)
* السفينه ڤيكتوريا ل-ماجيلان
* مايفلاور السفينه اللى ركبها الانفصاليين الانجليز (الحجاج) عشان يروحو ماساتشوسيتس
* يو اس اريزونا السفينه الحربيه الامريكانيه اللى دمروها اليابانيين فى پيرل هاربور سنة 1942.
* سفينة نوح
* بيجيل. واحده من اشهر المراكب فى التاريخ بسبب الرحله المشهوره اللى قامت بيها و على سطحها عالم البيولوچيا تشارلز داروين.

## بحاره مشهورهين
* كولومبوس
* جيمس كووك
* فاسكو دى جاما
* اميريجو فيسبوتشى
* ماجيلان

## مصادر
* http://www.bukisa.com/articles/27735_10-worlds-most-famous-and-historically-significant-ships 

تصنيف:نقل
خشب

thumb|350px|انواع مختلفه من الخشب

**الأخشاب** هيا مادة عضوية بتشكل المكون الرئيسى فى الشجر و وظيفتها توصيل الميه و التغذيه لكل أجزاء النبات زى الورق و الزهور و الثمار و الفروع.

المادة الاساسية فى تكوين الأخشاب هى السيليولوز, و للأخشاب استخدامات كتيره من زمان زى:

* التدفئه: الأخشاب بتستعمل فى اشعال النيران
* صناعة الادوات: الاخشاب بتدخل فى صناعة الادوات المنزلية و الاسلحة و الادوات الحربية
* البنا و الانشاءات: الانسان من عصور بيستخدم الاخشاب فى بنا البيوت و الاكواخ و المركبات
* الصناعات الورقيه.

## انواع الخشب
الخشب ممكن يتقسم لنوعين : الاول هو الخشب الطبيعى و التانى هو الخشب الصناعى

### 1- الخشب الطبيعى
#### اخشاب طريه

* خشب الموسكى (Pine wood) و هوا من ارخص انواع الخشب عشان العقد الكتيرة فيه, و كل ما تزيد العقد كل ما قل سعره.

#### اخشاب صلبه
 
* خشب الزان ( Beech) و هوا خشب قوى و شكله جميل و خالى من العقد.
* خشب البلوط (الأرو) (Oak) و سعرو و فخم الشكل و منه ارو يوجوسلافى و ارو امريكى
* الصنوبر (Pine)
* البتولا (Birch)
* الدَردار (Ash )
* المـاهوجنى (Mahogany)
* خشب الساج ( Teak )
* خشب الجوز ( Walnut)
خشب شجره الصفصاف متوسط الصلابه يسمى (willow)

### 2- الخشب الصناعى
* الابلاكاج طبقات رقيقة ملصوقه ببعض
* الكونتر عباره عن طبقتين و بينهم قطع خشب على شكل شرايح الاقوى فى الخشب الصناعى
* ال ام دى اف خشب صناعى الافضل فى الدهانات الالوان و لكن لازم يستخدم دهان مقاوم للميه لانه فى حالة استخدام دهان موش مقاوم بيمتص الميه و يخرب

## لينكات برانيه

## مصادر

خشب
تصنيف:مواد
تصنيف:اخشاب
مكسح طلع يتفسح

## المثل
مكسح طلع يتفسح قال بفلوسه

## معنى المثل
يعنى واحد خرج يتفسح من فلوسه فمفيش عجب او إعتراض عليه لإنه ما صرفش على نفسه من فلوس غيره فهو حر. المعنى إن الواحد حر فى حياته طالما ما بيضرش حد.

## امثال مشابهه
* أقرع بياكل حلاوه قال بفلوسه
* بفلوسك حنى دروسك

تصنيف:امثال شعبيه
تصنيف:امثال شعبيه حرف م
ليوبليانا

thumb|left|200px|ليوبليانا من القلعه
**ليوبليانا** هى عاصمة و اكبر مدن سلوفينيا. و موجوده فى وسط سلوفينيا.

## مصادر

تصنيف:مدن سلوفينيا
تصنيف:عواصم
تخن الاطفال

thumb|left|200px|اطفال تخان بدرجات مختلفه

المدى بتاع ال بى ام اى BMI بيختلف حسب نوع وسن الطفل . التخن فى الاطفال والمراهقين بيتحسب عن طريق ال بى ام اى برسم بيانى ودى طريقه من 1963 لحد 1994 ومش متحدثه . زياده تخن الاطفال على مستوى العالم فى القرن الواحد والعشرين وكمان زياده المعدلات فى دول العالم بقت ملفته للانتباه يعنى فى عيال كانادا زادت من 11% فى التمنينات ل30% فى التسعينيات والمعدلات زادت من 4% ل14% فى برازيل .

وزى اى تخن تانى فيه اسباب خلت التخن فى الاطفال يزيد . اهمها تغييرات الاكل و قله الحركه عشان كده بيكون العلاج فى الاطفال بتغيير ستايل حياتهم وخصوصن ان العلاجات** مش معتمده** - خالص- فى السن ده .
 
**نقص التغذيه فى الطفوله**

فيه ايمان انو فى الدول الناميه بيكون نقص التغذيه فى الطفوله من اسباب التخن ودا بسبب ان الغدد بتشتغل بطريقه انها تحافظ وتخزن الدهن فى الجسم بشكل اكبر .
 
## روابط مفيدة
* مدونة تخسيس 
* أطعمة حارقة للدهون 
* أطعمة تساعد على حرق الدهون 

## شوف كمان
* ريجييم
* تخن
* علاجات التخن
* ادويه التخسيس
* زينيكال
* ميريديا

تصنيف:طب
تصنيف:امراض
ادويه التخسيس

[thumb|left|225px|صوره لعلبه زينيكال ([اورليستات) وميريديا(سيبوترامين)]]
فيه دوايين بس متوافق عليهم من اداره الاغذيه والادويه الامريكيهFDA للاستخدام ع المدى الطويل هما اورليستات orlistat الاسم التجارى زينيكال Xenical من شركه روش ROCHE واللى بيقلل امتصاص الدهون من الامعاء عن طريق انه بيقلل انزيم اسمه ليبيز lipase. والدوا التانى هوا سيبوترامين sibutramine والاسم التجارى ميريديا Meridia من شركه ابوت Abbott واللى بيشتغل ع المخ ( بيزود شغل سيروتاينين و نورادرينالين و دوبامين ) وشغله قريب من شغل بعض ادويه الاكتئاب وبيجى من الدوا ده سده نفس .

فيه ادويه تانيه زى ريمونابانت Rimonabant الاسم التجارى اكومبليا Acomplia والدوا ده بيشتغل عكس الحشيش ( block ) لانهم اكتشفوا ان الحشاشين بيعانوا من حالات صوصوه فى البطن من الجوع . الدوا ده معتمد فى اوروبا لعلاج التخن لكنه لسه مش معتمد فى امريكا و كانادا بسبب انهم مش متاكدين من الامان بتاعه .

الوزن اللى بينزل مع الادويه دى بيعتبر **متواضع** واللى بيكون حوالى 2.9 كجم مع زينيكال , 4.2 كجم مع ميريديا و 4.9 كجم مع اكومبليا . زينيكال واكومبليا بيقللوا احتمالات مرض السكر والادويه التلاته ليهم شويه تاثير على الكوليسترول . وع العموم فيه معلومات قليله عن تاثيرات العلاجات دى ع المدى الطويل على تعقيدات و حصيلة التخن .

فيه ادويه اقل انتشارن فى استعمالها .بعضها حاصل على موافقهFDA للاستعمال لفتره بسيطه واشهرهم Phendimetrazine التجارى (بونتريل Bontril)

فيه دوا كمان مشهور مع مرضى السكر اللى عندهم زياده فى الوزن وهوا ميتفورمين metformin تجارى جلوكوفاج Glucophage . بعض ادويه السكر بتعمل زياده فى الوزن ( زى دياميكرون واماريل ودوانيل ). ممكن مرضى السكر ياخدو شويه نزول فى الوزن عن طريق دوا اكتئاب اسمه التجارى بروزاك Prozac (فلوكستين)وكمان زينيكال وميريديا لمده 12-57 اسبوع لكن الفوايد الصحيه من العلاجات دى ع المدى الطويله لسه **مش واضحه** .

فى ادويه تانيه مش معتمده او بتستخدم بطريقه **غير شرعيه** وكتير منها اتسحب م الاسواق زى Fenfluramine و dexfenfluramine ( اتسحب 1997 ) و Dexamphetamines نوع من الامفيتامينات بيعمل ادمان وله اثار جانبيه خطيره ومش معتمد من FDA .
## تاريخ
اول المحاولات لتطليع دوا للعلاج التخن كانت بتاعه الدكتور اليونانى سورانيوس Soranus ( القرن التانى ) واللى كان بيدى ملينات وكمان كان بيعمل مساج سوخن دا غير المجهود البدنى . ودا فضل الركن الاساسى فى العلاج لالاف السنين لحد 1920 و 1930 وقتها بدا يطلع ادويه جديده . وبالاعتماد على كفاءة الثايروكسين ( الاسم التجارى التروكسين فى الوقت الحالى ) واللى شاع استخدامه فى العلاج واللى كانت نتييجه متوسطه دا غير اعراضه الجانبيه زى بلبطه القلب وصعوبه النوم . بعد كده طلعت ادويه كتير و كانو كل مره بيلاقوا ليها مشاكل واثار جانبيه كتير بتخليهم يبحثوا اكتر لحد ما وصلنا للدوايين اللى متوافق عليهم من FDA زى زينيكال و ميريديا . ولسه الابحاث مستمره .

## شوف كمان
* ريجييم
* تخن الاطفال
* علاجات التخن
* زينيكال
* ميريديا

تصنيف:علاجات التخن
مجوزه عدس

## المثل
متجوزه عدس عازبه عدس

## معنى المثل
يعنى متجوزه بتاكل عدس و مش متجوزه برضه بتاكل عدس فمفيش داعى إنها تتجوز اصل. بيضرب فى حالتين زى بعض و مفيش فرق.

## قصه المثل
مثل قديم بيختص بالستات جه فى كتاب المستطرف بتاع الأبشيهى : أرمله عدس متزوجه عدس أقعدى بعد سكى.

تصنيف:امثال شعبيه
تصنيف:امثال شعبيه حرف م
ملوخيه و عيش لين

## المثل
ملوخيه و عيش لين يا خراب بيتك يا مزين

## معنا المثل
المزين هنا للسجع. و المعنى إن الراجل الغلبان اللى عنده جيش عيال اجتمعت عليه الملوخيه و العيش اللين لإن الملوخيه بيحتاج أكلها عيش كتير. بيتضرب علا الشخص اللى بيضطر يكتر فى المصاريف.

تصنيف:امثال شعبيه
تصنيف:امثال شعبيه حرف م
ريچييم

220px|thumb|left|قياس الوزن
الريچيم بيعتمد انه يقلل وزن الجسم عن طريق الاكل ودا بيتقسم لاربع انواع :

**(1)** ريچيم دهون قليله.

**(2)** ريچيم كربوهيدات قليله.

**(3)**ريچيم سعرات قليله.

**(4)**ريچييم سعرات قليله جدا.

فيه تحليل قال انه مفيش فرق كبير بين اول تلات انواع من الريچييم (سعرات قليله - دهون قليله - كربوهيدرات قليله ) واللي كان معدل تنزيلهم 2-4 كيلو فى كل الدراسات اللى اتحللت.

**ريچيم دهون قليله**

ودا بيعتمد علي تقليل اكل الدهون واللي بيحصل معاه نقص استهلاك السعرات ( ولو انه مش بشكل متعمد ). فيه تحليل ل 12 دراسه علي مدار 2-12 شهر قال ان الريچييم ده بينزل 3.2 كيلوجرام مع اكل عادي.

**ريچيم كربوهيدرات قليله**

الاكل بيكون فيه اعتماد اكتر على الدهون والبروتينات ( بالمقارنه ) ودا اكتر نوع ريچييم مشهور فى الجرايد لكنه مش متفضل من جمعيه القلب الامريكيه . مراجعه ل 107 دراسه وجدت انه مفيش تنزيل وزن مع النوع ده من الريچييم الا لو قل معاه السعرات الحراريه . وعموما مفيش اثار جانبيه لنوع الريچييم ده حد اكتشفها.

**ريچيم سعرات قليله**

ودا بيعتمد علي تنزل الطاقه من 500-1000 سعر حراري فى اليوم . واللي ممكن يعطينا نزول 0.5 كيلو فى الاسبوع . مؤسسات الصحه الوطنيه راجعت 34 تجربه عشان تشوف نتايج الريچييم ده وقالت انه ممكن يقلل كتله الجسم 8% خلال 3-12 شهر.

**ريچيم سعرات قليله جدا**

بيعتمد علي تنزيل 200-800 سعر فى اليوم ( من الدهون والكربوهيدرات ومش البروتين ) .بيعتمد علي تجويع الجسم ومعدل تنزيله من 1.5-2.5 كجم . الريچييم ده مش مفضل للاستخدام العام لانه بيكون معاه اثار جانبيه زي ضعف العضلات وزياده احتمالات النقرص واضطرابات فى املاح الجسم ( من المشاكل الكبيره ) عشان كده لازم يتابع مع دكتور.

**المجهود**

الحركه بتستهلك طاقه بتيجي من الدهون والجليكوجين ( كربوهيدرات - جلوكوز ( متخزن فى الجسم )). ولان عضلات الرجل كبيره فالمشي والجري وركوب العجل هما احسن الطرق لحرق الدهون لان الجسم بيستخدمها كبنزين . الجري مش مفضل للي عندهم مشاكل فى الركب وبتبقي السباحه افضل ليهم.

تحليل عملته Cochrane Collaboration ل 43 تجربه وجدوا ان المجهود - لوحده - بيأدي لتنزيل محدود للوزن .مع الريجييم , الجمهود بيساهم فى تنزيل 1.0 كيلو زياده عن الريجييم لوحده . ولو المجهود زياده ممكن ينزل 1.5 كيلو . ورغم ان تاثيرات عمايل المجهود ع البشريه متواضعه , لكن الاكيد انه فيه علاقه طرديه بين ثبات نزول الوزن والمجهود المبذول وخصوصن لو كان مجهود شاق . **علي مدار 20 اسبوع من التمارين العسكريه الاساسيه وبدون اى موانع اكل وجدوا ن المجندين الجداد بيقلوا 12.5 كيلوجم**. **ميزه المجهود هوا فى الحفاظ علي الوزن**.

مراجعه نظاميه اكتشفت ان الناس اللى بيستعملوا عجل المشي ( الاجهزه الرياضيه اللى بعداد ) لمده 18 اسبوع فى المتوسط زاد نشاطهم 27% وقل ال بي ام اى BMI عندهم 0.38.

فى مدينه بوجوتا فى كولومبيا بيقفلو 113 كم من الطرق ( 70 ميل ) كل يوم حد و ف الاجازات عشان يشجعو الناس ع الحركه. دا غلط لان مش كل الناس تستحمل دا .الطرق الفاضيه من العربيات واحده من طرق مكافحه الامراض المزمنه و منها التخن.

## روابط مفيدة
* رجيم التفاح الاخضر 
* رجيم د ماجد زيتون لتخسيس 3 كيلو فى 3 ايام

## شوف كمان
* تخن الاطفال
* علاجات التخن
* ادويه التخسيس
* زينيكال
* ميريديا

تصنيف:صحه
انا ما باريده و ابنه يمد ايده

## المثل
أنا ما باريده و ابنه يمد إيده

## معنا المثل

واحد عامل انه مش عايز حاجه لكن بيخللى ابنه بيمد إيده ليها. يعنى إنه بيتظاهر إنه مش عايزها و يخللى ابنه ياخدها له. المثل بيتضرب فى اللى بيتظاهر انه مش عايز الحاجه لكن بيحاول ياخدها بطرء تانيه.

## قصه المثل
مش معروف

تصنيف:امثال شعبيه
تصنيف:امثال شعبيه حرف ا
البلاش كتر منه

## المثل
**ابو بلاش كتر منه**

## معني المثل

يعني المجاني ممنهوش ضرر لكن بيعتبر غنيمه، فخد منه على قد ما تقدر.

## قصه المثل
مش معروف

## امثال مشابهه

* *[[من لقى|من لقى من غير كلفه]]*
* *[[إن جالك العسل متلحسوش كله]]* وفيه مثل شيهه *[[إن جالك الطوفان متلحسوش كله]]*

تصنيف:امثال شعبيه
تصنيف:امثال شعبيه حرف ب
الراجل زى الجزار

## المثل
الراجل زى الجزار ما يحبش إلا السمينه

## نوع المثل

مدح التخن

## معنى المثل
الراجل بيختار البنت السمينه للجواز. و الجزار بيختار الضانى السمين. فبكده الإتنين بيتفقو فى تفضيل السمنه.

تصنيف:امثال شعبيه
تصنيف:امثال شعبيه حرف ر
كحك العيد

[تصغير|180px|فورمات [مصريه لعمل الكحك من العصر الطولونى (868-904).]]
**كحك العيد** من مظاهر احتفال المصريين بأعيادهم من ايام قدماء المصريين. و بيذكر المؤرخين ان مصر كان فيها أكتر من 53 نوع من الحلويات فى العصور الوسطى، و ده عدد كبير ما كانش فى أى بلد أياميها.

قبل العيد الصغير بكذا يوم المصريين كانو بيعملو الكحك ، و فى يوم العيد كانو بيتبادلو اطباق الكحك مع جيرانهم و معارفهم زى دلوقتى. لكن ، برضه زى دلوقتى ، كان فيه ناس بيفضلو يشترو الكحك جاهز و كانت محلات اليهود بيعملوه و يبيعوه للى يحب يشترى جاهز.

فى عيد النيروز (عيد راس السنه القبطيه فى اول شهر توت) كان المصريين بيعملو كمان هريسه و لوكومادس و يتبادلوها زى كحك العيد اللى جنب عمله له وظيفه اجتماعيه مهمه. عمل الكحك عاده مصريه قديمه كانت موجوده فى مصر قبل دخول المسيحيه و الاسلام و أعيادهم بسنين طويله.

## الاتيمولوجيا
كلمة كحك كلمة قبطيه اصيله و مفردها كحكه من ( كاكى **καακε** ) و ممكن نتبع اصل الكلمه لحد المصرى القديم (الهيروجليفى).

## مزيكه Jingle Bells

**كعك بعجوة** أو **كعك العيد**،او  **المعمول** أوهو نوع من الحلويات الشعبيه المصريه اللي انتشرت في الدول العربيه، وخاصة في لبنان وسوريا والأردن والسعودية وفلسطين والعراق. تُحشى عادة بالتمر أو المكسرات كالجوز (عين الجمل) أو الفستق الحلبي أو الحلقوم. ويعد واحد من أهم مظاهر الاحتفال والفرح المصاحبة لعيد الفطر المبارك، و لبيتعمل في الأيام الاخرانيه من شهر رمضان.زي مصر ،

الكحك ليه تاريخ يمتد إلى عهد الفراعنة، فالنقوشات اللى تحملها حبة الكحك في الوقت دهو هيه رسمه  للشمس، اللى اتعرفت عند الفراعنة بالإله آتون، واحد من آلهة الفراعنة،. و كان  الفراعنة بيحطوا الكحك مع الميتين جوه المقابر، و استمر المصريين في صنعه وتقديمه في الأعياد أو عند زيارة الموتى والقبور إلى أيامنا هذه.

وفي عصرنا الحالي تطور الكحك وتنوعت أشكاله ليشمل أنواع وأشكال جديدة، ففيه كحك التمر تقليدي، وهو الأكثر شيوعاَ ورواجاَ، إضافة إلى كحك المكسرات والسميد والجوز والفستق، وكمان كحك التفاح، وهو آخر مستجدات سوق الكحك وفي حين كان الكحك ياعمل في البيوت كانت الستات بتتجمع عشان تعمله ،حاليا بيشتروه من السوق  .

## صور

ملف:Ma'amoul_Filled_with_Dates_and_Nuts.jpg
ملف:معمول_محشي_تمر.jpg
ملف:Mamoul_biscotti_libanesi.jpg
ملف:Maamoul_(241884747).jpg
ملف:Molds_2016_Rami_Tareef.jpg|قوالب اعداد المعمول في المنزل
ملف:معمول_بالتمر.jpg
ملف:معمول_على_الطريقة_الفلسطينية_من_بلدة_بيرزيت.jpg|معمول على الطريقة الفلسطينية من بلدة بيرزيت
ملف:Mamoul_1.jpg|معمول مُعدّ منزلياً بعد أن خبزه
ملف:معمول_الأردن.jpg|معمول عُمِل يدويا
ملف:Mamoul_3.jpg
ملف:Mamoul_biscotti_libanesi.jpg


## شوف كمان
حلويات

## مصادر

تصنيف:اكل
تصنيف:صفحات بترجمات غير مراجعة
تصنيف:اكل مصرى
تصنيف:ثقافة مصر
كحك
تصنيف:حلويات
سنه

**السنه** هى المده اللى بتاخدها الارض عشان تلف لفه كامله حوالين الشمس. السنه بحسب التعريف دا ممكن تتطبق على الكواكب التانيه زى مثلا المريخ السنه بتاعته هى المده اللى بياخدها عشان يلف حوالين الشمس (سنة المريخ بتبقا اطول من سنة الارض عشان المريخ ابعد عن الشمس م الارض.)
السنه بتاعة الارض بتساوى بالظبط 365¼ يوم و عشان التسهيل ف السنين بتتقسم لسنين بسيطه طول الواحده منهم 365 يوم و لسنين كبيسه طول الواحده منهم 366 يوم (اليوم الزياده بيتراكم كل اربع سنين).

## السنه القمريه
السنه القمريه و دى طولها 354 يوم لانها بتعمتد على دوران القمر حوالين نفسه و حوالين الارض عكس السنه الشمسيه (اللى فوق) و اللى بتعتمد على دوران الارض حوالين الشمس.
السنه القمريه بتتقسم لاتناشر شهر قمرى طول كل واحد منهم 29 يوم و 12 ساعه و 44 دقيقه.

تصنيف:سنين
تصنيف:وحدات قياس
البحر غربال الخايبه

## المثل
البحر غربال الخايبه

## معنا المثل

البحر هنا هو النيل و الترع. و المعنى إن الكسلانه اللى مش مهتمه بغربلة الأمح بتنضفه بغسله فى ماية النيل و الترع بدل ما تغربله .المثل بيتضرب فى المهمل الكسلان فى شغله.

## قصه المثل
مش معروف

تصنيف:امثال شعبيه
تصنيف:امثال شعبيه حرف ب
بخمسه قهوه تقضى الشهوه

## المثل
بخمسه أهوه تئضى الشهوه

## نوع المثل

الحث على القناعه

## معنى المثل
المعنى إن الواحد ممكن يمتع نفسه بسعر رخيص فمش ضرورى إنه يصرف فى حاجه فوء طاءته و إمكانياته و يتعب نفسه عشانها. بيتضرب فى الحث علا القناعه و الرضا باللى عند الواحد.

## قصه المثل
مش معروف

## شوف كمان
ليستة الامثال المصريه

تصنيف:امثال شعبيه
تصنيف:امثال شعبيه حرف ب
بعد العشه اشترا ڤيللا

## المثل
بعد العشه اشترا ڤيللا
## نوع المثل
تأليس
## معنا المثل
بيتضرب فى اللى اتغنا بعد فقر و بقا له مظهر انسان عظيم.
## قصه المثل
واحد فقير اشترا ڤيللا
## امثال مشابهه
* شبع بعد جوع  بيتقال لما حد يتكبر ع الناس يقولو عليه دا شبع بعد جوع

تصنيف:امثال شعبيه
تصنيف:امثال شعبيه حرف ب
دوجما

**دوجما** (من اصل يونانى: δόγμα |dógma|) هو المعتقد او المذهب(المفهوم) المؤكد اللى متأسس لـ دين. او ايديولوجيا او أى نوع من المنظمات: الدوجما هى سُلطويّه و غير قابلة مجال للجدل, او التشكيك او تفريع. المصطلح متتاخدمن اللغه اليونانى "δόγμα" بمعنى رأى واحد او معتقد واحد و من "δοκέω" |dokéo| تفكّر/تفترض/تخيل.

فى قلب مفهوم الدوجما, هى سلطه مطلقه; معصومه عن الغلط, مش متناقضه, لاتقبل الجدل (بـ النسبه للأتباع) و مضاده للشكوك. دى المفاهيم تتسبب فى نقد نموذجى عن طريق المفاهيم المُعتدله و المتعدلّه, علشان كده "دوجما" تستخدم بـ طريقه دارجه بهدف الإشارة لـ مذهب عنده مشكله فى الادّعاء بـ انه وحده يملك الحقيقه المطلقه, بالرغم انه من الممكن ان تكون هناك مفاهيم اخرى متفوّقه عليه.

## استخدام اخر
المصطلح "دوجماطى" فى العاده بيستخدم بـ استخفاف لوصف أى معتقد مُعتنَق عن عـِند وبغير دليل.

## مصادر


## لينكات برانيه
* 
* معنى دوجما فى قاموس encarta, Word Reference,Merriam Webster, Urban Dictionary, dictionary.reference.com, the free dictionary, One Look

تصنيف:مصطلحات سياسيه
تصنيف:اديان
اللى ماتعرفش ترقص

## المثل
إللى ماتعرفش ترقص تقول الارض عوجه

## نوع المثل

حجج

## معني المثل

يعني اللى ماتعرفش الرقص بتعتذر بإنعواج الارض. بيضرب فى اللى ما بيعرفش يعمل حاجه فبيختلق معاذير بدل مايقول إنه مايعرفش إزاي يعملها.

## قصه المثل
مش معروف

## امثال مشابهه
اللي ميطولش العنب يقول عليه حامض

تصنيف:امثال شعبيه
تصنيف:امثال شعبيه حرف ا
بعد سنه و ست اشهر

## المثل
بعد سنه و ست اشهر جت المعدده تشخر

## نوع المثل

فوات الاوان

## معنا المثل
المعدده هى النواحه اللى بتتأجر ف المياتم. يعنى بعد ما واحد مات بسنه و ست اشهر جت تشخر يعنى تصرخ و تولول. التشخير صوت وحش بيعملوه السوقه. المثل بيتضرب ف اللى بيعمل حاجه بعد فوات اوانها.

## امثال مشابهه
* بعد العيد ما ينفتلش كحك
* يا معزى بعد سنه يا مجدد الأحزان

تصنيف:امثال شعبيه
تصنيف:امثال شعبيه حرف ب
البقره بتولد و الطور بيحزق

## المثل
البقره بتولد و الطور بيحزق ليه قال أهو تحميل جمايل

## نوع المثل

النفاق
## معنى المثل
الحزق أنين فيه شده و ضغط ع النفس. الطور يعنى الثور. المقصود إن البقره بتئن وهى بتولد فليه الثور بيئن معاها ؟ فقال بيعمل كده عشان يشيلها جميل. بيضرب فى اللى بيظهر عطفه على واحد بس عشان يشيله جميل كادب.

## قصه المثل
مش معروف

## المثل فى دول تانيه
فى الجزائر:

الجاجة تولد و السردوك ضرّو زوكّو.(الدجاجة تخرج البيضة من مؤخرتها و الديك اللى يحرسها يتوجع من الالم فى مؤخرته مثلها)

يقال المثل لمن يتأثر بآلام الاخرين.

تصنيف:امثال شعبيه
تصنيف:امثال شعبيه حرف ب
بنت الفاره حفاره

## المثل
بنت الفاره حفاره

## نوع المثل

تشابه ميول الابناء و الاباء

## معنى المثل
بيتضرب فى اللى تطلع شاطره زى امها . و معناه ان العناصر الوراثيه بتطلع الناس زى اهلهم.

## قصه المثل
مش معروف

## امثال مشابهه
* ابن الوز عوام
* ده الشبل من كده الأسد

## امثال مضاده

تصنيف:امثال شعبيه
تصنيف:امثال شعبيه حرف ب
بوس إيد حماتك

## المثل
بوس إيد حماتك ولا تبوس مراتك

## نوع المثل
العلاقه بالحما

## معني المثل
هنا مش المقصود الحث على التأدب مع الحما، لكن معناه إن لو الواحد عايز مراته تطيعه وتعامله كويس فلازم يرضى امها و ينافقها فيوصل للى عايزه عن طريقها.

## قصه المثل
مش معروف

تصنيف:امثال شعبيه
تصنيف:امثال شعبيه حرف ب
يوم الحد

تصغير|200بك|يسار

**يوم الحد** هوه يوم من ايام الاسبوع ما بين يوم السبت و يوم الاتنين يوم الحد بالانجليزى معناه يوم الشمس. يوم الحد باللاتينى معناه يوم الشمس . يوم الحد بالطليانى و الفرنساوى و الاسبانى و البرتغالى معناه يوم الرب. بالمصرى اسمه  من الواحد يعنى هو اليوم نمره واحد يعنى اليوم الاولانى. فى التقاليد المسيحيه يوم الحد هوه يوم القيامه و القداس المسيحى ،
 .,.

## عند المصريين
اجازه غير رسميه للحرفيين والمدارس الخاصه وتجار الدهب
## فى الامثال المصريه
* الناس خيبتها السبت والحد و انت خيبتك ما وردت علا حد
* اللى يقدم السبت يلاقى الاحد قدامه

## فى الاغانى المصريه

* السبت فات و الحد فات و بعد بكرا يوم التلات غنا عبد المطلب

## فى الاغانى المصريه
عبد المطلب غنى لتلت تيام فى الاسبوع منهم الحد
السبت فات و الحد فات و بعد بكرا يوم التلات—اغنيه مصريه

## مصادر

تصنيف:ايام
يوم السبت

تصغير|200بك|يسار

**يوم السبت** هو يوم من ايام الاسبوع ما بين يوم الجمعه و يوم الحد.اسمه بالانجليزى و باللاتينى  من ساترن اله الزراعه اللى سمو كوكب زحل علا اسمه.
هوه اجازه رسميه عند اليهود من مغرب الجمعه لمغرب السبت و محرم انهم يشتغلو اليوم ده و سموه سبت من سبات يعنى عدم حركه

## اجازه عند بعض المصريين
يوم السبت مع الجمعه يوم اجازه للبنوك و بعض المدارس و بعض الاماكن الحكوميه و غيرها

## فى الامثال المصريه
* الناس خيبتها السبت و الحد و انت خيتك ما وردتش علا حد
* اللى يقدم السبت يلقا الحد قدامه

## فى الاغانى المصريه
عبد المطلب غنى لتلت تيام ف الاسبوع منهم السبت
* السبت فات و الحد فات و بعد بكره يوم التلات

## مصادر

تصنيف:ايام
يوم الجمعه

تصغير|200بك|يسار

**يوم الجمعه** هو يوم من ايام الاسبوع ما بين يوم الخميس و يوم السبت . بالانجليزى اسمه من الاهة الجواز. باللاتينى و الطليانى و الفرنساوى و الاسبانى اسمه معناه يوم فينوس Venus الاهة الجمال عند الرومان و يوم كوكب فينوس Venus اللى هو كوكب الزهره. يوم الجمعه بالبرتغالى معناه سادس يوم .

## اجازه عند المصريين
فى مصر اجازه رسميه (للحكومه و القطاع الخاص) لكن الاعمال الحره بتختلف من مهنة للتانيه
* يوم الاتنين (اجازه الحلاقين)
* يوم التلات (اجازه الجزارين)
* يوم الحد (اجازه الصياغ و الصنايعيه )

## فى اسامى المصريين
زمان كان فيه مصريين بيسمو ابنهم جمعه زى ما كان فيه مصريين بيسمو ابنهم خميس

## فى الامثال المصريه
* اللى تتجوز الجمعه ما ينشفلهاش دمعه
* العروسه والعريس مايعروفش الجمعه من الخميس
* يوم الجمعه فيه ساعه نحس
* جمعه ايه يا ابو لمعه

## فى الافلام المصريه
* ليلة الجمعه

## اوكازيون
بلاك فرايداى Black Friday يعنى الجمعه السودا بيبقا فيه اوكازيون فى الولايات المتحده و فى دول تانيه. ميعادها اواخر نوفمبر بعد عيد الشكر . فى مصر فيه ناس بيسموها الجمعه البيضا

تصنيف:ايام
يوم الاربع

تصغير|200بك|يسار

**يوم الاربع ** هو اليوم الخامس من ايام الاسبوع و هو ما بين يوم التلات و يوم الخميس. بالانجليزى علا اسم الاله الالمانى اودين . باللاتينى و الطليانى و الفرنساوى و الاسبانى علا اسم الإله الرومانى ميركيورى Mercury اللى سمو كوكب عطارد علا اسمه و كمان سمو الزيبق علا اسمه. بالبرتغالى معناه رابع يوم . الاربع بالمصرى  من الرابع

## فى الامثال المصريه
فى فرحكم اروح و أرجع وفى همكم ليا التلات أربع

## مصادر

تصنيف:ايام
الخميس

تصغير|200بك|يسار

**يوم الخميس** هو يوم من ايام الاسبوع ما بين يوم الاربع و يوم الجمعه.اسمه بالانجليزى  من ثور اله الرعد عند الالمان. اسمه باللاتينى و الطليانى و الفرنساوى و البرتغالى  من الاله جوبيتر اللى سمو كوكب المشترى علا اسمه.اسمه بالبرتغالى معناه خامس يوم . اسمه بالمصرى  من الخامس

## فى الاغانى المصريه
* بكرا الخميس بكرا جاى العريس بكرا شاديه
* يا اولاد بلدنا يوم الخميس هكتب كتابى هابقا عريس محمد فوزى

## فى الاسامى المصريه
كان فيه ناس زمان بيسمو ولادهم خميس او جمعه

تصنيف:ايام
اسبوع

**الاسبوع** بيتكون من سبع-ت-ايام و السنه الواحده بيكون فيها 52 اسبوع.
فى شعوب و ثفافات تانيه فى مراحل تاريخيه معينه كان عندهم اسابيع اطول او اقصر من 7 ايام زى الاتحاد السوفييتى اللى خلا الاسبوع يبقا 5 ايام بس من اول سنة 1929 و بعدين غير رايه و عمله 6 ايام سنة 1931.
الاسبوع فى روما القديمه كان طوله 8 ايام و ماتغييرش لسبعه الا لما توسعت حدود الامبراطوريه الرومانيه و ضمت الشعوب اللى ثقافتها تقسمه ل7 ايام بس.
الاسبوع عن السيلتيين كان بيتكون من 9 ايام اما المصريين القدام فكان الاسبوع بتاعهم طوله 10 ايام و الشهر فيه 3 اسابيع بس (30 يوم).
فكرة الاسبوع ابو سبع-ت-ايام انتشرت فى العالم مع انتشار الثقافه الساميه (اليهوديه-المسيحيه-الاسلامية) لان الاسبوع عند اليهود القدام و بقيت الشعوب الساميه القديمه(زى العرب و السومريين) كان بيتكون من سبع ايام وممكن يتلاحظ التأثير دا فى سفر التكوين فى العهد القدبم اللى بيزكر خلق الارض فى 6 ايام و الراحه يوم السبت (اليوم السابع).

## ايام الاسبوع

تصنيف:وحدات قياس
لغه صينى

**اللغه الصينى** هيا لغه بيتكلموها فى الصين و بلاد تانيه و بتنتمى لعيلة اللغات الصينيه-التيبيتيه. الصينى ساعات بيعتبروه لغه واحده و ساعات بيعتبروها عيله لغويه متكونه من كام لغه فرعيه. عدد اللى بيتكلمو صينى (و لهجاته) بيزيد عن مليار انسان يعنى اكتر من خمس سكان العالم.
الصينى المحكى بيختلف من منطقه للتانيه بس كل اللهجات بتاعة الصينى بتتكتب بنفس الطريقه و بنفس الرموز و عشان كدا الموضوع بتاع الصينى هل هو لغه واحده و لا مجموعة لغات موضوع صعب العلما يتفقو على رأى واحد فيه.

## اللغات او اللهجات
من اهم اللهجات فى اللغه الصينيى هى الكانتونى و الماندارينى و الوو.

* **جوان** (ماندارينى) 北方話/北方话 او 官話/官话 ، (بيتكلمها ح. 850 ميليون )
* **وو** 吳/吴 و اللى بتضم لهجة شانجهاى، ( بيتكلمها ح. 90 ميليون)
* **يوى** (كانتوتى) 粵/粤 ، ( بيتكلمها ح. 80 ميليون)
* **مين** 閩/闽 ، و اللى بتضم التايوانى ، ( بيتكلمها ح. 50 ميليون)
* **[[خيانج]]** 湘 ، (بيتكلمها ح. 35 ميليون)
* **[[هاكا]]** 客家 او 客 (بيتكلمها ح. 35 ميليون)
* **جان** 贛/赣 ، ( بيتكلمها ح. 20 ميليون)

## مصادر

تصنيف:الصين
تصنيف:لغات
رزق الهبل ع المجانين

## المثل
رزق المهابيل ع المجانين

## نوع المثل
مثل مصرى علا الفلوس

## معنا المثل
الهبل جمع أهبل. يعنى الهبل بياخدو فلوس و ممتلكات المجانين . بيتضرب فى المجانين اللى بيدو فلوسهم و ممتلكاتهم للهبل .

## قصة المثل
مثل استعمله الناس للتعبير عن ان فيه ناس بيدو فلوسهم للنصابين بحجه انهم هيستثمروهم لهم او يعملو لهم اللى نفسهم فيه و بيتبرعو اللى عاملين شحاتين رغم انهم اغنيا و بيدو فلوسهم للدجالين بحجة انهم ها يحسنو حظهم و بيتبرعو لبتوع الدين اللى بيفهموهم ان لما يدوهم فلوسهم ربنا هيرضا عليهم.

## امثال تشبهه
* الحظ لما يآتى يخلى الأعما ساعاتى يعنى الحظ لما ييجى يخلى الاعما ساعاتى . معروف ان الساعاتى لازم يشوف كويس اوى. يعنى لو فيه حظ و محسوبيه مش مهم الكفاءه او اى حاجه.
* الفاجر بياكل مال التاجر

تصنيف:امثال شعبيه
تصنيف:امثال شعبيه حرف ر
عمر الشقى بقى

## المثل
عمر الشقى بقى

## نوع المثل
ان الشغل بيطول العمر

## معنا المثل
معناه إن الغلبان اللى بيتعب و يشقا فى شغله عمره طويل عشان المجهود اللى بيعمله بيقويه

## قصه المثل
مثل مصرى قديم ان اللى بيتعب و يشقا عمره بيطول  لان المجهود بيقويه و يحسن صحته و اتكتب فى سيرة الظاهر بيبرس اللى اتكتبت فى عصر الدوله المملوكيه لكنه موجود على ايد كدا.

## امثال مضاده

الشقا بيقصف العمر

## مصادر

تصنيف:امثال شعبيه
تصنيف:امثال شعبيه حرف ع
صرصار الششمه و القبقاب عملو علينا اصحاب

## المثل
صرصار الششمه و القبقاب عملو علينا اصحاب

## معنا المثل
*  ششمه يعنى تواليت 
*  قبقاب يعنى شبشب نعله خشب يعنى ممكن يقتل صرصار 
* المثل بيتضرب لما حد له سلطه يحمى فاسد ضد حد كويس

## حكاية المثل
مش معروفه 

تصنيف:امثال شعبيه
تصنيف:امثال شعبيه حرف ص
صرصور و عشق خنفسه

## المثل
صرصار و عشق خنفسه دار بيها فى البلد محتار

## معنا المثل
الصرصور هو الصرصار. المثل بيتضرب ع اللى يحب خسيس و بعدين يحتار إزاى يرضيه و يبسطه و يتفاخر بيه.

## امثال مضاده

تصنيف:امثال شعبيه
تصنيف:امثال شعبيه حرف ص
قال جاتك داهيه يا مره

## المثل
قال جاتك داهيه يا مره قالت علا راسك يا راجل

## معنا المثل
يعنى الراجل قال لمراته تجيها داهيه قالت له ان لو جاتها داهيه ها تكون برضه علا دماغه لانه جوزها. بيتضرب فى اللى بيتمنى شر لحد مع انه  هييجى عليه.

تصنيف:امثال شعبيه
تصنيف:امثال شعبيه حرف ق
فرخه بين اربعه

## المثل
فرخه بين اربعه ما منها منفعه

## معنى المثل
يعنى فرخه مشاركين فى اكلها اربعه مش حاتكفيهم. بيضرب للحاجه القليله اللى بيشترك فيها كذا واحد فبتضيع فايدتها بسبب تفريقها عليهم.

## امثال مضاده

تصنيف:امثال شعبيه
تصنيف:امثال شعبيه حرف ف
فاتت ابنها يعيط

## المثل
فاتت ابنها يعيط و راحت تسكت ابن الجيران

## معنى المثل
بيضرب للى بيهتم بحاجات غيره و بيهمل حاجته.

## امثال مشابهه
باب النجار مخلع

## امثال مضاده

تصنيف:امثال شعبيه
تصنيف:امثال شعبيه حرف ف
الفار وقع م السقف

## المثل
إلفار وقع م السقف قال له القط اسم الله عليك قال سيبنى و خلى العفاريت تركبني.

## معنى المثل
بيضرب ع اللى بيشفق على شخص و يهتم بنجاته عشان منفعته الذاتيه اللى بتفوق الضرر اللى صاب الشخص دا.

تصنيف:امثال شعبيه
تصنيف:امثال شعبيه حرف ف
زى العقربه

## المثل
زى العقربه قرصتها والقبر

## معنى المثل
يعنى زى العقربه لدغتها مميته. بيضرب فى اللى أذاه كبير.

## امثال مضاده

تصنيف:امثال شعبيه
تصنيف:امثال شعبيه حرف ز
زى غنم العرب

## المثل
زى غنم العرب تبات تشتر على بربورها

## معنى المثل
تشتر يعنى تجتر. غنم العرب عشان البيئه القاحطه اللى عايشين فيها ما بتلاقيش أكل فبتجتر على المخاط اللى نازل من مناخيرها. بيضرب فى المتعوس اللى عايش على حاجات مش نافعه.

تصنيف:امثال شعبيه
تصنيف:امثال شعبيه حرف ز
زى الفراخ تبيض

الفرخه كلت بيضها

## المثل
زى الفراخ تبيض للتاجر

## معنى المثل
لإن فراخ التاجر بتعمل جهد و بتبيض و التاجر بياخد بيضها. بيتضرب فى اللى بيجهد نفسه و نتيجة جهده بتروح لغيره ويستفيد منها.

## امثال مشابهه
* *[[يا مربى فى غير ولدك يا زارع فى غير ارضك]]*
* *[[بيضالك فى القفص]]* يعنى الفرخة باضت لك فى القفص
* *[[مولود فى بقه معلقه ذهب]]*
* *[[بختك يابو بخيت]]* يعنى يا محظوظ

تصنيف:امثال شعبيه
تصنيف:امثال شعبيه حرف ز
زى الفراخ رزقه

## المثل
زى الفراخ رزقه تحت رجليه

## معنى المثل

يعنى زى الفراخ بتلاقى أكل تحت رجليها و هى ماشيه من غير جهد. بيضرب فى الشخص اللى بيلاقى رزق فى الحاجات اللى بيعملها.

## امثال مشابهه
* مولود فى بقه معلئه دهب

تصنيف:امثال شعبيه
تصنيف:امثال شعبيه حرف ز
زى الفجل متحزم

## المثل
زى الفجل متحزم ع اللماضه

## معنى المثل
اللماضه هى الجعجعه الفارغه.و الفجل بيحزموه بحزام خوص عريض ما يناسبهوش. بيضرب فى الشخص اللى بيحاول يدى لنفسه صوره كويسه و قدرات مش حقيقيه عن طريق الجعجعجه و كترة الكلام ع الفاضى.

## امثال مشابهه
* *[[خدوهم بالصوت]]*
بالصوت العالى ممكن تخلى الناس تخاف منك

تصنيف:امثال شعبيه
تصنيف:امثال شعبيه حرف ز
اللى بيدينا مصروف يقطعه

## المثل
اللى بيدينا مصروف يقطعه

## معنا المثل
اذا حد اتدخل فى شئون حد تانى بيقوله اللى بيدينا مصروف يقطعه , يعنى طالما ما حدش بيصرفش عليه يبئا ملوش دعوه بيه

## قصه المثل
مش معروف

## امثال مضاده

تصنيف:امثال شعبيه
تصنيف:امثال شعبيه حرف ا
حاجه ما تهمك

## المثل
حاجه ما تهمك وصى عليها جوز امك

## معنى المثل
بيفترضو إن جوز الام ما بيهتمش بولادها من غيره. فلو وصاه ابن مراته علا حاجه مش ها يهتم بيها وها يهملها او ياخدها لنفسه.

## قصه المثل

مثل قديم ذكره الأبشهى فى المستطرف : حاجه لا تهمك وصى عليها جوز امك.

تصنيف:امثال شعبيه
تصنيف:امثال شعبيه حرف ح
حافيه و سابقه المداعى

## المثل
حافيه و سابقه المداعى

## معنا المثل
" المداعى " بفتح الميم ف اللهجه الإسكندرانى هما اللى بيلفو ع البيوت يدعو اصحابها لفرح و بيكونو من اصحاب الفرح او صحابهم.. المعنا إن المضروب فيها المثل حافيه و ما عندهاش جزمه يعنى غلبانه لكن بتلف ع البيوت مع المداعى المتزينين و عامله نفسها واحده منهم.المثل بيتضرب ف اللى بيحط نفسه مع اللى اعلا منه.

تصنيف:امثال شعبيه
تصنيف:امثال شعبيه حرف ح
حبنى و خدلك زعبوط

## المثل
حبنى و خد لك زعبوط هييا المحبه بالنبوت

## معنا المثل
حبنى و خد لك زعبوط هيا المحبه بالنبوت" . زعبوط: غطا للراس و الرقبه شكل الطرطور . نبوت: عصايه تخينه طويله. معنا المثل إن المحبه مش بالهدايا و لا بالعافيه.

## امثال مشابهه
* القلوب ما تسخرش
* كل شىء عند العطار إلا حبنى غصب

تصنيف:امثال شعبيه
تصنيف:امثال شعبيه حرف ح
جاستون فييت

تصغير|200بك|يسار
**جاستون ڤييت** - بالفرنساوى Gaston Wiet - (إتولد سنة 1887 - مات 1971) كان مستشرق فرنساوى كبير، إشتغل مدير متحف الاثار سنة 1887، و كان مدير لدار الاثار العربيه فى القاهرة ( 1924 - 1944 )، و انتخب عضو فى المجمع اللغوى فى القاهره (1930)، و إشتغل استاذ شرفى فى الكوليج دو فرانس *Collège de France* فى پاريس. له كتب كتيره عن العصر المملوكى والتاريخ الاسلامى و عن مصر و القاهره زى كتاب " **القاهرة مدينة الفن و التجارة** " ، و عن التحف الموجوده فى المتحف الاسلامى فى القاهره. شارك فى دايرة المعارف الاسلاميه و الف مع زميل ليه كتاب ضخم عن "** جوامع القاهره** " Les Mosquees Du Caire . حقق الجزء الاول من كتاب المقريزى " المواعظ و الاعتبار بذكر الخطط و الاثار " المعروف بـ " الخطط المقريزيه "، وترجم كتابه " إغاثة الامه بكشف الغمه " للفرنساوى بعنوان Le traité des famines de Maqr¯iz¯i.

## من مؤلفاته

* **Les Mosquees Du Caire**
* **Introduction a La Litterature Arabe**
* **Album De Musee Arabe De Caire**
* **Histoire De La Nation Egyptienne**
* **Grandeur De L'Islam**
* **Album De L'Exposition D'Art Persan**
## مصادر

تصنيف:فرنساويين
تصنيف:مستشرقين
تصنيف:مستشرقين فرنساويين
تصنيف:مواليد 1887
تصنيف:وفيات 1971
جغرافيا

**الجغرافيا** هى العلم اللى بيدرس الارض و تضاريسها و سكانها و الظواهر الطبيعيه اللى بتحصل فيها. كلمة جغرافيا كلمه يونانيه (γεωγραφία) متكونه من مقطعين جيو يعنى ارض و جرافيا يعنى رسم او كتابه. اول واحد استعمل كلمة جغرافيا هو ايراستوستينيس وتوفى سنة 276 ق. م اشتهر بأنه اول واحد قدر يحسب محيط الكوره الارضيه.
الجغرافيا بتتقسم لفرعين كبار هما: الجغرافيا البشريه و الجغرافيا الطبيعيه.

الجغرافيا البشريه بتدرس مواضيع زى البلاد و عدد السكان و الاقتصاد و الزراعه و الصناعه و الطاقه و التلوث.

الجغرافيا الطبيعيه بتهتم بمواضيع كتيره زى المناخ و التضاريس و القارات و البحور و الانهار و المحيطات و الجبال و الصخور.
[thumb|290px|خريطة ال [الارض|ارض]]

## لينكات برانيه

## مصادر

جغرافيا
تصنيف:علوم
قرن

تصغير|200بك|يسار
**القرن** هوه عباره عن مده م الزمن طولها (100) سنه
الفقرن الاول الميلادى بيبتدى من السنه 0 بدل من السنه الاولى وبكدةه فان بدايه القرن العشيرن بتبتدى بسنه 1900 وتنتهى
سنه 1999

## شوف كمان

* القرن العشرين
## مراجع

تصنيف:100 (عدد)
تصنيف:قرون
تصنيف:وحدات زمن
لوى باستور

**لويس پاستور** ( Louis Pasteur) (اتولد 27 ديسمبر 1822- مات 28 سبتمبر 1895) كان عالم مايكروبيولوجيا و كيمياء فرنسى.
لويس باستور مشهور باكتشافاته العبقريه فى مجال طرق انتقال الامراض المعديه و الوقايه منها. باستور بيتنسب له اكتشاف اول تطعيم لمرض الكلب سنة 1885 و زادت شهرته بعدما اكتشف طريقه جديده لمنع النبيت و اللبن من ان يفسد، الطريقه المعروفه باسم البستره اشتقت من اسمه.
لويس باستور يعتبر واحد من اهم 3 علما ساهموا فى تأسيس علم المايكروبيولوجيا (الاتنين التانيين هما روبرت كوخ و فيرديناند كون).
لويس ددفن تحت المعهد العلمى اللى اسسه وسمى باسمه (معهد لويس باستور).
الدفن بره المقابر يعتبر تكريم نادر لاى شخصيه لانه ممنوع فى فرنسا اى شخص يدفن بره المناطق المخصصه للدفن ولم ينال ده التكريم غير (الرجال العظماء) الثلاثتمائة المدفونين فى البانتيون.
## مصادر

تصنيف:علما فرنساويين
تصنيف:مواليد 1822
تصنيف:وفيات 1895
تصنيف:روم كاتوليك
تصنيف:مسيحيين
تصنيف:اعضاء اكاديميا ناتسونالى دى لينتشى
تصنيف:متعلمين فى جامعة پاريس
بيره

thumb|نموذج م الخشب بيصور عملية صناعة البيره فى مصر القديمه
thumb|200 px|بيره ستيلا

**البيره** **Beer** هيا تالت اكتر مشروب بيتشرب فى الدنيا كلها بعد المايه و الشاى.

## تاريخ
البيره من اول المشروبات الكحوليه اللى اكتشفها الانسان القديم و كانت معروفه فى مصر القديمه .

## انتاج البيره
thumb|left|زهرة الدينار او الهوبس
البيره بتتعمل من تخمير النشويات و خصوصا النشا المستخلصه من حبوب زى شعير و بنسب اقل حبوب تانيه زى دره و رز و قمح .تخمير السكريات و النشا فى الحبوب بينتج كحول الإيثانول و كربنة البيره .
البيره بيضيفو ليها نبات اسمه زهرة الدينار او الهوبس و ده بيديها طعم مر و بيشتغل ماده حافظه طبيعيه.

## التأثيرات الصحيه للخمره
لان المكون الرئيسى للبيره هو سپرتو ابيض ، فالاستهلاك المتوسط للخخره بيقلل من مخاطر الإصابة بأمراض القلب، و الجلطه ، وتدهور القوا العقليه لاكن الاستهلاك الشديد للخمره ممكن يوصل لادمان الخمره مع امراض تشمع الكبد الكحولى.

## مصادر

تصنيف:مشروبات كحوليه
تصنيف:مشاريب
تصنيف:بيره
1797

**1797** كانت سنه بسيطه فى التقويم الجريجورى .
## مواليد
* 31 يناير - فرانتس شوبيرت ، موسيقار نمساوى.
* 29 ديسمبر - فيرديناند فون فرانجل ظابط بحرى و مستكشف روسى.
## وفيات
* فبراير - باسكواليه انفوسى مؤلف اوبرا طليانى.
## مصادر

1797
الكوريا رباب اميدين

** الكوريه اميدان ** (Elkouria Amidane) من مواليد 29 سبتمبر 1985 فى العيون ، الصحرا الغربيه) طالبه و عضوه فى المجال الانساني.

يوم 4 فبراير ، 2009 تم منح الكوريه اميدان جايزة الطلبه للسلام بسبب شغلها علشان حقوق الانسان والشعب الصحراوى.

يوم 21 اكتوبر ، 2011 تم منح الكوريه اميدان جايزه أورد فرونت للديمقراطيه اللى تم تسليمها فى البرلمان السويدى.

## لينكات برانيه

## مصادر

تصنيف:صحراويين
تصنيف:مواليد 1985
كركديه

thumb|300px|نبات الكركديه
**كركديه** اسمه العلمى (Hibiscus sabdariffa) اسمه فى الانجليزى Roselle او وردة چامايكا ، نبات طوله حوالى مترين بيتزرع فى صعيد مصر و  سوريا و جنوب العراق و السودان و السنغال. و بسبب خصايصه الطبيه بيتزرع بنجاح فى المكسيك و امريكا الوسطى و الجنوبيه و جنوب شرق اسيا ، بما فيها جنوب الصين. مكان زهرة الكركديه التاريخى هو مصر  و شمال شرق افريقيا.
الكركديه بنتمى لعيله من النباتات اسمها عيلة مالفاسى (عيلة الخبيزيات) و اللى بتضم كمان الباميه و الخبيزه و القطن.
السبلات بتاعة زهرة الكركديه بيبقا لونها احمر و لما بتتنشف و تتغلى فى المايه السخنه او تتنقع فى المايه البارده بيتعمل منها مشروب ليه ريحه مميزه.مشروب الكركديه او مشروب الكركريه فى اللغه السواحليه المتلج بيتقال عليه فى الغالب **عناب** و هو من اكتر المشروبات اللى ليها شعبيه فى مصر و السودان و بيتقدم علا القهاوى.
المشروب دا كمان بيبيعوه العطارين علا انه واحد من النباتات الطبيه و بيتقال انه بيساهم  فى علاج ليسته طويله من الامراض من اول تنزيل ضغط الدم العالى لحد التخسيس و معالجة الاكتئاب و تقليل التبويض و الخصوبه عن الستات و كمان فى تحسين الحركه الدوديه فى المصارين و فى علاج المغص و اعراض قبل الدوره الشهريه.

لكن خد بالك كويس لو اتغلا بيرفع الضغط و اللى عنده ضفط عالى لازم يشربه منقوع علا البارد بس و مش اكتر من 24 ساعة لأنه بيطلع منه املاح تؤثر على الكلى
## مراجع

تصنيف:نباتات
تصنيف:مشاريب
تصنيف:نباتات طبيه
حرب الميت سنه

[تصغير|250px|[جان دارك فى حصار اورليان.]]
**حرب المية سنه** دى حرب كانت بين فرنسا و انجلترا وابتدت 1337 استمرت اكتر من مية سنه ,وكان وقتها فيليب الرابع ملك فرنسا ,وكان ادوارد التالت ملك انجلترا.

حرب المائة سنه كان صراع طويل بين فرنسا وانجلترا، ودام 116 سنةه مِنْ 1337 ل1453.ادعى الملوك الإنجليز العرش الفرنساوى وكافحوا من أجله. دى الحرب قوطعت بعِدة فترات طويله من السلامِ قبل أَن تنتهى بطردِ الإنجليزِ مِنْ فرنسا بعدَ معركة كاسِتيلون، باستثناء كاليه. و كانت الحرب سلسلة من النزاعاتِ ومقسمه لأربع مراحل:
* الحرب الإدواردية (1337-1360)
* حرب كارولين (1369-1389)
* أزمة 1383-85 (1383-1385)
* حرب لانكاستريان (1415-1429)

تصنيف:حروب
تصنيف:عصور وسطى
عصير

[200px|thumb|left|عصير [برتقان]]
**العصير** هوه سايل بيتشرب و بيبقا موجود بشكل طبيعى فى انسجة الفواكه و الخضار.العصير بيتحضر عن طريق عصر الفواكه و الخضار الطازه من غير تسخين و تدويب، يعنى مثلا عصير البرتقان هو مستخلص الفاكهه اللى بتطرحها شجرة البرتقان.فى بلد زى مصر مثلا اشهر عصير بيتشرب فيها هو عصير القصب و عصير المانجه و عصير الجوافه.

تصنيف:مشاريب
ناعوم تشومسكى

200px|thumb|left|نوعم تشومسكى
**اڤرام نوعَم تشومسكى** (*Avram Noam Chomsky*) (اتولد 7 ديسمبر 1928) هوه عالم لسانيات و فيلسوف امريكانى و محاضر و ناشط سياسى كمان.تشومسكى كان پروفيسور السانيات فى معهد ماساتشوسيتس للتكنولوجيا (MIT) و بيعتبروه ابو اللغويات الحديثه. نوعم  فى الستيناتعارض  و بشده حرب ڤييتنام و من ساعتها و هوه مشهور بإنه سياسى بيهاجم السياسات الخارجيه بتاعة الولايات المتحده الامريكيه.

## مقالات تشومسكى
من اهم مقالات تشومسكى
* الاستراتيجيات العشر للتحكم فى الشعوب 
بيكشف فيها آليات التلاعب بالشعوب ، وبيوضحفى المقال ده 10 استراتيجيات بتستخدمها الانظمه للتحكم فى الشعوب.
# استراتيجيّه الالهاء
# ابتكار المشاكل.. بعدين تقديم الحلول
# استراتيجيّه التدرّج
# استراتيجيّه المؤجَّل
# مخاطبه الشعب كمجموعه اطفال صغار
# استثاره العاطفه بدل الفكر
# ابقاء الشّعب فى حاله جهل وحماقه
# تشجيع الشّعب على استحسان الرّداءه
# تعويض التمرّد بالاحساس بالذنب
# معرفه الافراد اكثر ممّا يعرفو انفسهم
## كتب تشومسكى

## سبب التسميه

## مشاهير القريه

## لينكات برانيه
*  

* السايت الرسمى
## مصادر
 
    

تصنيف:مواليد 1928
تصنيف:علما امريكان
تصنيف:ناشطين امريكان
تصنيف:فلاسفه امريكان
تصنيف:يهود ضد الصهيونيه
تصنيف:دارسين فى جامعة هارفارد
موسكو

**موسكو** ( Москва́,    *Moskva*) هيا عاصمة و اكبر مدينه فى روسيا و كمان اكبر مدينه فى اوروبا كلها. موسكو بتعتبر مركز سياسى و دينى و تعليمى و اقتصادى و ثقافى مش بس فى روسيا لأ دا كمان فى العالم كله.
موسكو اتبنت على ضفاف نهر موسكڤا فى نص الجزء الاوروبى من الاتحاد الروسى من حوالى الف سنه و موجود فيها الكريملين و اللى بيسكن فيه رئيس روسيا و بردو فيها البرلمان الروسى (الدوما) و مسرح البولشوى
عدد سكان موسكو بيزيد على 10.5 مليون و فيها اكبر عدد م البيليونيرات فى العالم و فى نفس الوقت فيها ضريح لينين زعيم الثوره البولشڤيه اللى قامت عشان تخلق مجتمع مش طبقى و الكل فيه متساويين.

اسم شخص من موسكو بيتسمى موسكڤيتش
باللغة الروسى (москвич,  **).

## التاريخ

اسم مدينة موسكو على اسم نهر موسكفا فى اللغه الروسى القديمه: Москов град، حرفيا بمعنا "المدينة على ضفاف نهر موسكفا". اول إشارة لإسم موسكو كان سنة 1147 لما دعا يورى دولجوروكى امير نوفجورود - سيڤيرسكى و كتب له يقول "تعالالى يا أخى، لموسكو.".

بعد تسع سنين ، سنة 1157 ، امر الامير يورى دولجوروكى امير روستوف ببنا سور خشب ، و إتعاد بنا السور كذا مره ، علشان حماية المدينة . و بعد نهب موسكو 1237-1238 ، لما حرق المغول المدينة و قتلو سكانها ، استرجعت موسكو مركزها و بقت عاصمة إمارة ڤلاديمير - سوزدال المستقلة سنة 1327

## الجغرافيا و الوقت و المناخ
### المكان
موسكو مبنيه على ضفاف نهر موسكوفا ، اللى طوله بيزيد عن 500 كيلومتر و بيمر عبر سهول اوروبا الشرقيه فى وسط روسيا .

## الحكومة والتقسيمات الإدارية
### الحكومة
[250px|thumb|left|ال[كريملين على نهر موسكڤا.]]
فى وسط موسكو فيه الكريملين اللى فيه مقر السلطة فى الاتحاد الروسى.
## المعمار
معمار موسكو له شهرة عالمية . من المبانى المشهوره المعروفه كاتدرائية القديس باسيل ، اللى قبابها على شكل البصل ، و كاتدرائية المسيح المخلص و الاخوات السبعه .

## الثقافه
[left|thumb| [مسرح البولشوى ابريل سنة 2005]]
واحد من أهم متاحف الفن فى موسكو هو معرض تريتياكوڤ ، اللى اسسه پاڤيل تريتياكوڤ و هو راعى غنى للفنون كان بيحب يملك الاعمال و التحف الفنية و اتبرع بمجموعة كبيرة بالخصوص للمدينه سنة 1856. معرض تريتياكوڤ اتفتح سنة 1986 و بيضم مجموعة قيمة من أهم اعمال فنانين روسيا العظام و متقسم على مبنين المبنى القديم موجود على ضفة نهر موسكفا الجنوبيه.

وموسكو هيا مركز الفنون المسرحية الروسية ، بما فيها الباليه والسينما. و موسكو فيها تلاته و تسعين مسرح و 132 سينما و 24 - قاعة حفلات . من أهم المسارح و استوديوهات الباليه فى موسكو مسرح البولشوى و مسرح ماليى و مسرح فاختانجوف. الا بوجاتشيفا من اشهر مغنيات موسكو و روسيا.

## الجناين و المعالم
موسكو فيها 96 متنزه و 18 جنينه ، بما فيهم اربع جناين نباتات. و فيها كمان 450 كيلومترا مربع (174 ميل مربع) من المناطق الخضرا و 100 كيلو متر مربع (39 ميل مربع) من الغابات.

## التعليم
موسكو واحده من أهم المراكز العلمية فى روسيا و فيها 1696 مدرسة ثانوى و 91 كليه و 222 مؤسسه تعليم عالى ، بما فيها ستين جامعه حكوميه جامعة لومونوسوف موسكو الحكوميه ، إتأسست سنة 1755.

## النقل
[thumb|[مطار دوموديدوفو الدولى]]
فيه خمس مطارات تجاريه بتخدم موسكو : مطار شيريميتيفو ، مطار دوموديدوفو الدولى ، مطار اوستافييفو ، مطار بايكوفو الدولى و مطار فنوكوفو الدولى . مطار شيريميتيفو هو اكبر نقطة دخول للمسافرين الاجانب و بيتعامل مع ستين فى المية من الرحلات الجوية الدولية.

## مصادر

موسكو
تصنيف:عواصم
تصنيف:اوبلاستات روسيا
سكر

200px|thumb|left|سكر مكعبات
**السكر** هوه مجموعة مواد كريستاليه (Crystalline) بتشترك فى طعمها الحلو و من اعضاء المجموعه دى السوكروز و الفروكتوز و الجلوكوز و اللاكتوز. السكر العادى بتاع الاكل اسمه العلمى سوكروز و بيتعمل م القصب (سكر القصب)او م البنجر (سكر البنجر).اللاكتوز هوه السكر الموجود فى اللبن و الجلوكوز هو سكر العنب اما الفروكتوز فدا سكر الفواكه.اكل السكر بزياده ممكن يجيب للواحد مرض السكر (النوع التانى) و ممكن يسبب التخن و تسوس السنان.

## لينكات برانيه

## مصادر

تصنيف:سكر
تصنيف:اكل
قانون

**القانون** مجموعه من القواعد بيختارها مجتمع

## القانون المصرى
عرفت مصر أول قانون ف تاريخ البشريه، و هو قانون تحوت اللى عمله الملك مينا، حوالى سنة 4200 ق.م . القانون المصرى متاثر جدا بالقانون الفرنساوى اللى هو متاثر جدا فى نشاته بالقانون الرومانى القديم الى هو مختلف كتير عن القانون الانجلو امريكى خصوصا فى مجال القانون الجنائى حسب  شكل وهيئة المحكمة

## القانون الانجلو امريكى
شويه من القضايا بيتحكم فيها بنظام المحلفين الموجود فى الانجلو امريكى -نظام المحلفين ده بيعتمد على انهم يجيبو ناس من شرايح مختلفة من الشعب يقعدو فى المحكمه ويكون حكمهم مبنى على مبدا القناعة الزاتية للمحلفين اللى قاعدين على المتصة باعتبار انهم بيعبروا عن راى المجتمع من شرايح مختلفة والحكم بيحدده القاضى

## شوف كمان
* مشروع قانون
## مصادر

قانون
محمود مختار

300px|thumb
thumb|عروسة النيل 1928
**محمود مختار** (طنباره، جنب المحله الكبرى، 10 مايو 1891 - القاهرة، 28 مارس 1934) نحات مصر الكبير فى العصر الحديث. من عظماء الفنانيين المصريين اللى افرزتهم ثورة 1919. نحات تمثال نهضة مصر اللى بيعبر عن روح مصر الجديده بعد ثورة 1919.

اتولد محمود مختار فى قرية طنباره جنب المحله الكبرى، و أبوه *ابراهيم العيسوى* كان عمدة القريه لكن مختار راح عاش مع جدته لأمه فى بيت خاله فى قرية نشا فى المنصوره. اتعرف عنه انه و هو لسه طفل صغير كان بيقضى معظم وقته جنب الترعه يشكل فى الطين مناظر من اللى بيشوفها حواليه فى القريه.

مختار كان اول طالب يلتحق بمدرسة الفنون الجميله اللى فتحها الامير يوسف كمال من فلوسه سنة 1908، و فى سنة 1911 سافر مختار على باريس، و اعجب "جيوم لا بلانى" بموهبته و تميزه الفنى، فدخل مختار مدرسة الفنون الجميله الفرنساويه (Ecole des Beaux Arts)، و اتفوق على كل زمايله، فعينوه مدير لمتحف *جريفين* فى حى *مونماتر* و دى كانت اول مره حد من  الشرق الوسطانى يتعين فى المنصب الفنى ده فى فرنسا.

## تمثال نهضة مصر
thumb|تمثال نهضة مصر
[thumb|تمثال [سعد زغلول فى اسكندريه]]
**تمثال نهضة مصر ** المعروض فى ميدان قدام جامعة القاهرة فى الجيزه بيعتبر اشهر اعمال محمود مختار. فكرة التمثال ده خطرت على بال مختار و هو فى باريس ، و كان من وحى ثورة 1919 ، و لما سافر الوفد المصرى برياسة سعد زغلول على فرنسا عشان يعرض قضية إستقلال مصر عن انجلترا، قابل الوفد مختار و اتحمس سعد زغلول بفكرة التمثال و طلب جمع تبرعات فى مصر لعمل التمثال و عرضه فى اكبر ميادين مصر. لما رجع مختار مصر نشطت حركة الإكتتاب و فى يوم 25 يونيه 1921 اتوافق على حط التمثال فى ميدان باب الحديد (ميدان رمسيى دلوقتى) و انزاحت عنه الستاره يوم 20 مايو سنة 1928.

## اعماله و مكانته
بتعتبر اعمال محمود مختار امتداد للفن المصرى القديم. إتأثر بأساليب النحت الحديثه و البيئه المصريه. جمع فى فنه ما بين البساطه و الرقه و قوة التكوين الفنى. كان اول فنان مصرى يتقام له معرض خاص فى پاريس (1930). و اقتنت فرنسا تمثاله البديع "**عروس النيل**" المعروض فى متحف *جودى پوم* فى پاريس. و "**تمثال نهضة مصر**"، و "**تمثال سعد زغلول**" اللى بيتوسط ميدان سعد زغلول فى اسكندريه. لمحمود مختار فى منطقة الجزيرة فى القاهرة متحف بإسمه معروضه فيه اعماله القيمه.

اعمال مختار كانت اول اعمال فنيه مصريه حديثه تتعرض فى اوروبا، و شهرته وصلت  اوروبا قبل أى فنان او اديب مصرى و اتكلمت عن موهبته الفذه الجرانيل و المجلات، فى فتره كانت مصر بتحاول تثبت فيها هويتها الخاصه و قدرتها على النهوض و التقدم و التحرر.
## أهم اعماله

## وفاته و متحفه
إتوفى محمود مختار بعد ما رجع من اوروبا، و لإنه ماكانش من أنصار الحكومه أياميها اتجاهلت الحكومه رجوعه لمصر و وفاته.

فى سنة 1962 اتفتح متحف فى القاهره خاص باعمال محمود مختار و سط حدايق الجزيره كتكريم لفنه، و بيعتبر النحات الوحيد فى مصر اللى ليه متحف خاص بيه.

قال عنه المفكر المصرى طه حسين:

 

من إبداعاته التانيه:
* إيزيس
* الخماسين
* كاتمة الأسرار
* حاملة الجرة

## فهرست وملحوظات

## مصادر
* حسن الرزاز، عواصم مصر، دار الشعب، القاهرة 1995
* طه حسين: من لغو الصيف الى جد الشتاء، دار العلم للملايين، بيروت 1977
* الموسوعة الثقافية ، مؤسسة فرانكلين للطباعة والنشر، القاهرة - نيو يورك

### مواقع خارجيه ليها علاقه بالموضوع
* متحف محمود مختار فى القاهره 
* جاليرى محمود مختار
 
300px|center

تصنيف:مواليد 1891
تصنيف:وطنيين مصريين
تصنيف:نحت
تصنيف:وفيات 1934
تصنيف:نحاتين مصريين
تصنيف:ثورة 1919
تصنيف:متعلمين فى جامعة القاهره